Ally Iskandar

Ally Iskandar Mohd Mardzi (lahir 13 Januari 1976) merupakan seorang pengacara, penerbit televisyen, pelakon, penyampai radio dan wartawan Malaysia dan merupakan salah seorang personaliti stesen TV swasta terkemuka negara, TV3 dan pengacara rancangan bual bicara pagi Malaysia Hari Ini.

Kehidupan awal
Beliau dilahirkan pada 13 Januari 1976 dan dibesarkan di Petaling Jaya, Selangor dan merupakan anak kedua daripada 7 orang adik beradik. Abangnya, Ardi Herman turut berkecimpung dalam bidang penyiaran. Ibu bapa beliau berasal dari Kuala Terengganu. Beliau memegang ijazah Sarjana Muda Bahasa Inggeris dan Pengajian Filem University of The Pacific, Stockton, California, Amerika Syarikat.

Kerjaya
Sebagai seorang personaliti TV dan pengacara yang berbakat, Ally Iskandar terkenal sebagai salah seorang pengacara rancangan bual bicara pagi, Malaysia Hari Ini sejak beliau menjadi ahli keluarga TV3 pada 1997. Selain itu, beliau juga mengacara rancangan dan acara di TV3 seperti Anugerah Juara Lagu, Karnival Jom Heboh, Majalah Tiga Edisi perkahwinan Aidid Marcello dan Norzie Pa’ Wan Chik, program sensasi tiga episod 
Tiada Rahsia Datuk Sri Siti Nurhaliza dan Datuk Khalid Mohamad Jiwa, Singgah Sahur, ResQ, dan peringkat akhir Pesona Nona. Beliau juga mempunyai rancangan sendiri, ALLY bermula 31 Disember 2008 setiap hari Rabu pukul 11.00 malam yang disiarkan sebanyak 26 episod. Mengacara program realiti Mentor mulai tahun 2009.

Kehidupan peribadi
Berkahwin dengan seorang blogger, Nurfarahin binti Romli atau lebih dikenali sebagai Farah Lee pada 20 Januari 2012 dan bercerai pada 17 Ogos 2016. Mereka dikurniakan seorang anak bernama Maream Esabel.

Filemografi

Filem

Televisyen

Radiografi

Radio

Rujukan

Pautan luar
 Laman web rasmi
 
 

Pengacara televisyen Malaysia
Orang Malaysia berketurunan Melayu
Muslim Malaysia
Kelahiran 1976
Orang hidup
Orang dari Selangor
Penyampai radio Malaysia